Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (EGF/2014/013 EL/Odyssefs Fokas refenciaszámú kérelem) /* COM/2014/0702 final */





INDOKOLÁS A JAVASLAT HÁTTERE 1. Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet[1] (a továbbiakban: az EGAA-rendelet) tartalmazza. 2. Görögországban az Odyssefs Fokas S.A. vállalatnál elbocsátások történtek, amelyeket követően a görög hatóságok „EGF/2014/013 EL/Odyssefs Fokas” referenciaszámon kérelmet nyújtottak be az EGAA-ból igénybe vehető pénzügyi hozzájárulás iránt. 3. A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek. A JAVASLAT ÖSSZEFOGLALÁSA EGAA-kérelem || EGF/2014/013 EL/Odyssefs Fokas Tagállam || Görögország Érintett régió(k) (NUTS 2. szint) || Κεντρική Μακεδονία (Közép-Makedónia) (EL12), Θεσσαλία (Thesszália) (EL14), Aττική (Attika) (EL30) A kérelem benyújtásának időpontja || 2014. július 29. A kérelem átvételi elismervényén feltüntetett dátum || 2014. augusztus 4. A kiegészítő információ iránti kérelem időpontja || 2014. augusztus 12. A kiegészítő információ benyújtásának határideje: || 2014. szeptember 23. Az értékelés befejezésének határideje || 2014. december 16. Beavatkozási kritérium || Az EGAA-rendelet 4. cikke (1) bekezdésének a) pontja Elsődlegesen érintett vállalat || Odyssefs Fokas S.A. Gazdasági ágazat(ok) (NACE Rev. 2. ágazat)[2] || 47. ágazat („Kiskereskedelem, kivéve: gépjármű, motorkerékpár”) A leányvállalatok, a beszállítók és az ellátási lánc következő szintjein álló termelők száma: || 0 Referencia-időszak (négy hónap): || 2014. február 3-tól 2014. június 3-ig A referencia-időszak alatt elbocsátottak és tevékenységüket befejezők száma (a): || 551 A referencia-időszak előtt vagy után elbocsátottak és tevékenységüket befejezők száma (b): || 49 Az elbocsátott személyek száma összesen (a + b): || 600 A megcélzott kedvezményezettek becsült száma összesen: || 600 A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma: || 500 A személyre szabott szolgáltatásokhoz kapcsolódó költségvetés (EUR) || 10 530 000 Az EGAA végrehajtásához kapcsolódó költségvetés[3] (EUR) || 210 000 Teljes költségvetés (EUR) || 10 740 000 EGAA-hozzájárulás (60 %) (EUR) || 6 444 000 A KÉRELEM ÉRTÉKELÉSE Az eljárás 4. A görög hatóságok 2014. július 29-én kérelmet nyújtottak be „EGF/2014/013 EL/Odyssefs Fokas” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság a kérelem benyújtásától számított két héten belül, 2014. augusztus 4-én visszaigazolta a kérelem átvételét, majd 2014. augusztus 12-én kiegészítő információkat kért a görög hatóságoktól. A görög hatóságok a kérés keltétől számított hat héten belül megküldték a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2014. december 16-án jár le. A kérelem elfogadhatósága Az érintett vállalatok és kedvezményezettek 5. A kérelem 600 munkavállalóra vonatkozik, akiket az Odyssefs Fokas S.A. vállalattól bocsátottak el, amely a NACE Rev. 2. rendszer szerinti gazdasági ágazatok közül a 47. ágazatban („Kiskereskedelem, kivéve: gépjármű, motorkerékpár”) működött. Az elbocsátások főként Közép-Makedónia (Κεντρική Μακεδονία) (EL12), Attika (Aττική) (EL30) és Θεσσαλία (Thesszália) (EL14) NUTS[4] 2. szintű régiókban történtek. Beavatkozási kritériumok 6. A görög hatóságok kérelmüket az EGAA-rendelet 4. cikke (1) bekezdésének a) pontja szerinti beavatkozási kritérium alapján nyújtották be, amely a támogatást a következőkhöz köti: legalább 500 elbocsátott munkavállaló vagy tevékenységét megszüntető önálló vállalkozó egy négyhónapos referencia-időszak alatt egy vállalkozáson belül egy tagállamban, ideértve a vállalkozás beszállítói vagy felhasználói termelői körében elbocsátott munkavállalókat és tevékenységüket megszüntető önálló vállalkozókat is. 7. A négyhónapos referencia-időszak 2014. február 3-tól 2014. június 3-ig tartott. 8. A kérelem arra az 551 munkavállalóra vonatkozik,[5] akiket az Odyssefs Fokastól e négy hónapos referencia-időszak alatt bocsátottak el. Az elbocsátások és a tevékenységüket megszüntető önálló vállalkozók számának kiszámítása 9. Valamennyi elbocsátás kezdetét a munkaszerződés tényleges megszüntetésének vagy lejáratának időpontjától számították. Támogatható kedvezményezettek 10. A (8) bekezdésben már említett munkavállalókon túl 49 olyan munkavállaló is a támogatható kedvezményezettek közé tartozott, akiket a (7) bekezdésben megjelölt négyhónapos referencia-időszak előtt bocsátottak el. A 6. cikkben támasztott követelményeknek megfelelően a szóban forgó munkavállalók elbocsátására a tervezett elbocsátások[6] 2012. november 29-i általános bejelentése után került sor, és egyértelmű ok-okozati összefüggés mutatható ki az elbocsátásokat a referencia-időszak alatt kiváltó eseménnyel. 11. A támogatásra jogosult kedvezményezettek száma tehát összesen 600. Az elbocsátások és a világkereskedelemben a globalizáció hatására bekövetkezett fő strukturális változások/az 546/2009/EK rendeletben említett globális pénzügyi és gazdasági válság közötti kapcsolat 12. Az elbocsátások, valamint az 546/2009/EK rendeletben említett globális pénzügyi és gazdasági válság közötti kapcsolat bizonyítása érdekében Görögország azzal érvel, hogy a görög gazdaság hatodik éve (2008–2013) mély recesszióban van. Az ELSTAT, a görög statisztikai hivatal szerint Görögország GDP-je 2008 óta 25,7 százalékponttal csökkent, az állami fogyasztás 21 százalékponttal, a magánfogyasztás pedig 32,3 százalékponttal esett vissza, míg a munkanélküliség 20,6 százalékponttal nőtt. 13. Ezen túlmenően a GDP visszaesésével tovább nőtt a szakadék Görögország, illetve az EU egy főre jutó GDP-je között, ami semmissé tette a Görögország által az 1995–2007 közötti időszakban a gazdasági konvergencia irányába tett előrelépést. 14. Ezenkívül a külföldi adósságtörlesztés érdekében a görög kormány 2008-ban olyan népszerűtlen intézkedéseket hozott, mint az adóbevételek növelése, a közkiadások karcsúsítása és a közalkalmazottak fizetésének csökkentése. A magánszektorban is csökkentek a bérek annak érdekében, hogy megkíséreljék a görög gazdaság versenyképességét növelni. 2008 óta vállalkozások ezrei szüntették be tevékenységüket és zártak be, aminek következtében alkalmazottaik munkanélkülivé váltak, továbbá önálló vállalkozók ezrei szüntették meg tevékenységüket, ami mind hozzájárult a munkanélküliség ugrásszerű növekedéséhez. A csökkenő jövedelmek azonnal a fogyasztás visszaesését eredményezték. 15. 2009-ben a háztartások fogyasztásának csökkenése Görögországban ugyanezt a negatív tendenciát követte, amely az EU-27 országaiban is megfigyelhető volt. 2010-ben és 2011-ben az uniós (EU-27) háztartások fogyasztása fellendült, ezt azonban 2012-ben visszaesés követte. Görögországban a háztartások fogyasztása a globális pénzügyi és gazdasági válság kezdete óta csökken, és az adatok évről évre romlanak. A háztartások fogyasztása (százalékos változás az előző évhez képest) || 2008 || 2009 || 2010 || 2011 || 2012 EU-27 || 0,44 || -1,67 || 1,04 || 0,26 || -0,74 Görögország || 4,67 || -1,91 || -6,39 || -7,91 || -9,07 Forrás: Eurostat 16. Az ELSTAT által a háztartások jövedelméről és életkörülményeiről készített jelentés szerint 2012-ben a görögök 23 %-a élt a szegénységi küszöb alatt[7] . 17. Az INE-GSEE[8] által a közelmúltban készített, 2014 júliusában közzétett tanulmány szerint négyből három munkavállaló úgy nyilatkozott, hogy fizetéscsökkentés miatt 2014-ben jövedelmi szintje visszaesett 2013-hoz képest. Ráadásul a válaszadók 38%-a úgy gondolja, hogy fizetése a következő negyedévben tovább csökken, többségük ennek megfelelően visszafogta kiadásait, főként a nem alapvető fogyasztási cikkek – például ruhaneműk, lábbelik – terén. 18. A kiskereskedelmi ágazatra vonatkozóan a mai napig három másik EGAA-kérelmet[9] is benyújtottak, amelyek szintén a globális pénzügyi és gazdasági válsággal kapcsolatosak. Az elbocsátásokhoz és a tevékenységmegszüntetéshez vezető események 19. A görög hatóságok szerint főként az alábbi két esemény vezetett az elbocsátásokhoz: (1) csökkent a háztartások rendelkezésére álló jövedelem – az adóterhek növekedése, a fizetések csökkenése (ami mind a magán-, mind az állami szektor alkalmazottait érintette) és a munkanélküliség fokozódása miatt –, aminek következtében rendkívüli mértékben visszaesett a vásárlóerő; (2) a görög bankok likviditási problémái miatt drámai mértékben beszűkültek a vállalkozások és a magánszemélyek rendelkezésére álló hitelforrások. A Görög Központi Bank szerint a háztartásoknak és vállalkozásoknak (kivéve a pénzügyi vállalkozásokat) nyújtott hitelek volumenének éves növekedése 2010 óta negatív a görög bankok likviditási hiánya miatt. 20. A már akkor is Görögország harmadik legnagyobb (7 500 m2 alapterületű) áruházával rendelkező Odyssefs Fokas vállalat a jól ismert külföldi ruházati márkák hazai piacon való képviseletével és az országban a Fokas áruházakban először megjelenő „üzlet az üzletben” koncepció révén a 80-as években berobbant a nagykereskedelem világába. A következő évtizedben exponenciális növekedés jellemezte a Fokas csoportot. A vállalat egyre több kizárólagos megállapodást kötött nemzetközi ruházati cégekkel, és számos nemzetközi márka[10] franchise üzletét nyitotta meg Athénben vagy Thesszalonikiben. 1999 és 2008 között a Fokas vállalat folyamatosan terjeszkedett. Athén legfontosabb bevásárlókörzeteiben kialakított, egyenként 3 500 és 8 500 m2 bruttó alapterületű áruház mellett a vállalat a különböző nemzetközi márkákkal[11]kötött szerződéseknek köszönhetően számos bemutatótermet, franchise üzletet és értékesítési helyet is nyitott. A gazdasági és pénzügyi válság kíméletlenül derékba törte a sikertörténetet. 21. A gazdasági és pénzügyi válság kezdete óta, a görög gazdaság visszaesését követően hatalmasat zuhant a görög háztartások vásárlóereje, aminek következtében jelentősen csökkent a nem alapvető termékek iránti kereslet, és az Odyssefs Fokas forgalma ennek megfelelően hanyatlásnak indult. Az Odyssefs Fokas forgalma (2008–2012) Millió EUR 2008 || 2009 || 2010 || 2011 || 2012 100 || 87 || 69 || 49 || 30 Forrás: Az Odyssefs Fokas vállalatnak a 2008–2012-es közlönyökben közzétett mérlege 22. A görög gazdasági recesszió további következménye a likviditási hiány volt. Ennek orvoslására az Odyssefs Fokas a bankokhoz fordult pénzügyi segítségért, sikertelenül. 23. A fogyasztás visszaesése miatt bekövetkező forgalomcsökkenés, valamint a hitellehetőségek szűkülése következtében az Odyssefs Fokas megoldásra tett kísérletei nem jártak sikerrel. 2013 novemberében, egy évvel a hitelezőivel szembeni védelemre irányuló kérelem benyújtását és számos kilakoltatást követően a vállalat csődöt jelentett, ami maga után vonta a jelenleg vizsgált kérelemben szereplő elbocsátásokat. Az elbocsátások várható hatása a helyi, a regionális és az országos gazdaságra és foglalkoztatásra 24. A görög hatóságok érvelése szerint a Odyssefs Fokasnál bekövetkezett létszámleépítés tovább fogja súlyosbítani a foglalkoztatási helyzetet, amely már egyébként is romlott a gazdasági és pénzügyi válság következtében, és különösen instabilnak tűnik. 2008 és 2013 között megnégyszereződött a munkanélküliek száma (míg 2008 júniusában 361 482-an kerestek munkát, addig 2013 júniusában már 1 403 698 munkanélküli volt)[12]. Görögország munkanélküliségi rátája a legmagasabb az Unióban, és az ötödik legmagasabb a világon[13]. Munkanélküliségi ráta Forrás: Eurostat[14] 25. Az elbocsátások döntően Attika és Közép-Macedónia régiót érintették (az összes elbocsátás 90%-a), míg Thesszáliában kevesebben veszítették el munkájukat (az összes elbocsátás 10%-a). 2013 negyedik negyedévében a munkanélküliségi ráta az első két területen a nemzeti átlag (27,5 %) felett volt, Attikában 28,2%, Közép-Makedóniában pedig 30,3%[15]. Thesszáliában a munkanélküliségi ráta kicsivel a nemzeti átlag alatt maradt, de így is elérte a 26%-ot. 26. Ráadásul a munkakeresők nagy számához viszonyítva mindhárom régióban kevés a munkalehetőség. Ennek következtében a munkanélküliek több mint 70 %-a több mint egy éve munkanélküli. Közép-Makedóniában különösen drámai a fiatal munkakeresők helyzete, mivel az ifjúsági munkanélküliségi ráta 60,4 %. Emellett Attika termeli Görögország GDP-jének 43 %-át, ezért az ebben a régióban bekövetkező vállalatbezárások az egész görög gazdaságra kihatnak. A megcélzott kedvezményezettek és a javasolt intézkedések A megcélzott kedvezményezettek 27. Az intézkedésekben várhatóan részt vevő megcélzott munkavállalók becsült száma 600. E munkavállalók adatai nemek, állampolgárság és életkor szerinti bontásban: Kategória || A megcélzott kedvezményezettek száma Nem: || Férfi: || 65 || (10,83 %) || Nő: || 535 || (89,17 %) Állampolgárság: || Uniós polgár: || 592 || (98,67 %) || Nem uniós polgár: || 8 || (1,33 %) Korcsoport: || 15 és 24 év közötti: || 6 || (1,00 %) || 25–29 év közötti: || 45 || (7,50 %) || 30–54 év közötti: || 509 || (84,83 %) || 55–64 év közötti: || 39 || (6,50 %) || 64 év feletti: || 1 || (0,17 %) 28. A görög hatóságok ezenkívül az EGAA-ból társfinanszírozott, személyre szabott szolgáltatásokat fognak nyújtani 500 olyan nem foglalkoztatott, oktatásban és képzésben nem részesülő fiatal (NEET-fiatal) számára, aki a kérelem benyújtásának időpontjában 30 év alatti volt, tekintve, hogy a (8) bekezdésben említett valamennyi elbocsátásra az ifjúsági foglalkoztatási kezdeményezés alapján támogatható Κεντρική Μακεδονία (Közép-Makedónia) (EL12) Θεσσαλία (Thesszália) (EL 14) és Aττική Attika (EL30) NUTS 2. szintű régiókban kerül sor. 29. Az intézkedésekben várhatóan részt vevő megcélzott kedvezményezettek becsült száma a NEET-fiatalokkal együtt tehát 1 100. A javasolt intézkedések támogathatósága 30. Az elbocsátott munkavállalóknak és a NEET-fiataloknak nyújtott, személyre szabott szolgáltatások az alábbiakat foglalják magukban: – Pályaorientációs tanácsadás: Ez a kísérő intézkedés, amelyet valamennyi résztvevő igénybe vehet majd, a következő szakaszokból áll: 1. Tájékoztatás a NEET-fiatalok számára. A már meghatározott 600 megcélzott munkavállalóval (az Odyssefs Fokas egykori alkalmazottai) szemben a megcélzott NEET-fiatalok köre még meghatározásra vár. A megcélzott NEET-fiatalok kiválasztására szolgáló egyéb kritériumok között a görög hatóságok az ifjúsági garancia görög végrehajtási tervében szereplő kritériumokhoz (azaz a kirekesztés veszélye által fenyegetett fiatalok, a háztartás jövedelmi szintje, oktatási szint, a munkanélküliség időtartama stb.) igazított kritériumokat fognak alkalmazni, valamint pályázati felhívást is közzé fognak tenni. E célból kifejezetten a NEET-fiatalokhoz szóló tájékoztató kampányokat kívánnak indítani. 2. Felvétel és regisztráció. Az első, valamennyi résztvevő (a munkavállalók és a NEET-fiatalok) számára biztosított intézkedés körébe tartozik az elérhető szolgáltatásokról és oktató programokról, valamint az elvárt készségekről és képzettségről szóló tájékoztatás. 3. A készségek felmérése, valamint személyi és szakmai dosszié összeállítása. Ennek az a célja, hogy a munkavállalók és a NEET-fiatalok segítséget kapjanak saját készségeik és a saját érdekeikhez fűződő lehetőségek meghatározásához, valamint egy reális karrierterv kidolgozásához. Az intenzív és személyre szabott tanácsadást tartalmazó készségfelmérés intézkedés több szakaszból álló folyamat, aminek során a munkavállaló és a tanácsadó együtt dolgozik egy ügyön (pl. lehetőségek, érdekek, a motivációk és elvárások elemzése, korlátok stb.). A felmérést követően összeállításra kerül egy személyi és szakmai dosszié, amely összegzi a résztvevő készségeit, egyéni tervét és egy cselekvési tervet. 4. Álláskeresési támogatás és karrier-tanácsadás. Ez magában foglalja az alábbiakat: (1) olyan horizontális kérdésekre vonatkozó képzés, mint a szociális készségek, az új helyzetekhez való alkalmazkodás és a döntéshozatal; (2) a munkakereséshez nyújtott támogatás, ezen belül tájékoztatás az elérhető állásokról, a helyi és regionális foglalkoztatási lehetőségek aktív kereséséről, a munkakeresési technikákról, valamint képzés a szakmai önéletrajzok és motivációs levelek elkészítéséről és a felvételi beszélgetésre való felkészülésről; (3) karrier-tanácsadás, amely során szakmai iránymutatást nyújtanak az elbocsátott munkavállalóknak, és bizonyos álláslehetőségek felé orientálják őket. 5. A munkavállalással összefüggő iránymutatás. A tanácsadók a képzési útirányok követése és a foglalkoztatásba való visszailleszkedést szolgáló egyéni terveik végrehajtása során is a munkavállalók és a NEET-fiatalok mellett állnak. Azok a résztvevők, akik érdeklődnek vállalkozás indítása iránt, a pályaorientációs tanácsadás keretében részesülnek a vállalkozóvá válást szolgáló általános támogatásban és tanácsadásban. 6. Nyomon követés. Ez a résztvevők nyomon követését jelenti az intézkedések végrehajtását követő hat hónap során. – Képzés, átképzés és szakképzés. Ez az intézkedés a munkavállalók és a NEET-fiatalok szakmai tanácsadási tevékenységek során feltárt igényeinek megfelelő szakképzéseket nyújt kedvező fejlődési kilátással rendelkező, és a munkaerőpiac szükségleteinek megfelelő területeken és ágazatokban. A képzéseket szakmai gyakorlattal is ki lehet egészíteni. – Vállalkozásalapításhoz nyújtott hozzájárulás. Azok a munkavállalók, akik saját vállalkozást alapítanak, legfeljebb 15 000 EUR összegű hozzájárulásban részesülnek az alapítási költségek fedezésére. Görögországban az egyik fő nehézség, amellyel a vállalkozást indító vállalkozók szembesülnek, a finanszírozáshoz való hozzájutás. A bankok a likviditási hiány miatt a hitelkérelmek többségét elutasítják. Ennek az intézkedésnek a célja a vállalkozási kedv ösztönzése pénzügyi támogatás révén. – Álláskeresési támogatás és képzési támogatás. A pályaorientációs tanácsadáson való részvétellel összefüggésben felmerülő költségek fedezésére a kedvezményezettek a részvétel minden napjára 50 EUR-t kapnak. Képzés idejére a támogatás 6 EUR/óra. – Mobilitási juttatás. Azok a munkavállalók és NEET-fiatalok, akik lakóhely-változtatással járó munkát vállalnak el, 2 000 EUR egyösszegű támogatásban részesülnek a szükséges költségek fedezése céljából. 31. Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket. 32. A görög hatóságok megadták a szükséges információkat a nemzeti jog vagy a kollektív szerződések értelmében az érintett vállalat számára kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket. Becsült költségvetés 33. A költségek teljes becsült összege 10 740 000 EUR, amely a személyre szabott szolgáltatásokra fordított 10 530 000 EUR-t, továbbá az előkészítő, irányítási, tájékoztatási, népszerűsítési, valamint ellenőrzési és jelentéstételi tevékenységekre szánt 210 000 EUR összegű kiadásokat foglalja magában. 34. Az EGAA-ból igényelt teljes pénzügyi hozzájárulás összege 6 444 000 EUR (az összköltségek 60 %-a). Intézkedések || A résztvevők becsült száma || Az egy résztvevőre első becsült költség (EUR) (*) || Becsült összköltség (EUR) (**) Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések) Pályaorientációs tanácsadás || 1 100 || 1 250 || 1 375 000 Képzés, átképzés és szakképzés || 1 100 || 2 691 || 2 960 000 Vállalkozásalapításhoz nyújtott hozzájárulás || 200 || 15 000 || 3 000 000 Részösszeg (a): || – || 7 335 000; (69,66 %) Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések) Álláskeresési támogatás || 1 100 || 1 250 || 1 375 000 Képzési támogatás || 900 || 1 800 || 1 620 000 Mobilitási juttatás || 100 || 2 000 || 200 000 Részösszeg (b): || – || 3 195 000; (30,34 %) Az EGAA-rendelet 7. cikkének (4) bekezdése szerinti intézkedések 1. Előkészítő tevékenységek || – || 40 000 2. Irányítás || – || 40 000 3. Tájékoztatás és nyilvánosság || – || 100 000 4. Ellenőrzés és jelentéstétel || – || 30 000 Részösszeg (c): || – || 210 000; (1,96 %) Összköltség (a + b + c): || – || 10 740 000 EGAA-hozzájárulás (az összköltségek 60 %-a) || – || 6 444 000 (*) A tizedes érték elkerülése érdekében a támogatásra jogosult munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos a Görögország által benyújtott kérelemben szereplő összeggel. (**) A végösszegek a kerekítés miatt nem egyeznek. 35. A fenti táblázatban szereplő, az EGAA-rendelet 7. cikke (1) bekezdésének b) pontja szerinti intézkedések költsége nem lépheti túl az összehangolt, személyre szabott szolgáltatási csomag teljes költségének 35 %-át. A görög hatóságok megerősítették, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függnek. 36. A görög hatóságok megerősítették, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladhatja meg a 15 000 EUR-t. A kiadások támogathatóságának időszaka 37. A görög hatóságok 2014. október 20-án kezdtek személyre szabott szolgáltatásokat nyújtani a megcélzott kedvezményezetteknek. A 30. pontban említett intézkedésekkel kapcsolatos kiadásokhoz ezért 2014. október 20-től 2016. október 20-ig nyújtható pénzügyi támogatás az EGAA-ból. 38. A görög hatóságoknál 2014. szeptember 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2014. szeptember 1. és 2017. április 20. között támogathatók az EGAA-ból származó pénzügyi hozzájárulásból. Kiegészítő jelleg a nemzeti vagy uniós forrásokból finanszírozott intézkedésekkel 39. A tagállami előfinanszírozás vagy társfinanszírozás forrása a Fejlesztési Minisztérium Közberuházási programja. 40. A görög hatóságok megerősítették, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedésekhez nem nyújtanak támogatást egyéb uniós pénzügyi eszközökből. A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások 41. A görög hatóságok jelezték, hogy a személyre szabott szolgáltatások összehangolt csomagja a megcélzott kedvezményezettek képviselőivel (a Fokas egykori alkalmazottai és azok ügyvédei), valamint a magánalkalmazottak görögországi szövetségével egyeztetve készült el. 2014. februárjában sor került egy első találkozóra, amelyen a Fokas egykori alkalmazottai ügyének támogathatóságát ellenőrizték. Az ESZA-intézkedések koordinációs és ellenőrző hatósága (EYSEKT)[16] és a munkavállalók képviselői közötti több megbeszélést követően, 2014. július 8-án megvitatták a javasolt kérelmet és az integrált intézkedéscsomag tartalmát. Irányítási és ellenőrzési rendszerek 42. A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Görögország értesítette a Bizottságot, hogy a pénzügyi hozzájárulás irányítását és ellenőrzését ugyanazok a szervek fogják végezni, mint az Európai Szociális Alap (ESZA) esetében. Az EYSEKT jár el irányító hatóságként, az EDEL (pénzügyi auditálási bizottság) ellenőrző hatóságként, a különleges kifizető hatósági szolgálat pedig igazoló hatóságként. Az érintett tagállam által vállalt kötelezettségek 43. A görög hatóságok minden szükséges biztosítékot megadtak az alábbiak tekintetében: – a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét; – a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek; – a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megteszik a szükséges intézkedéseket a kettős finanszírozás megelőzésére; – a javasolt intézkedések kiegészítik a strukturális alapok által finanszírozott intézkedéseket; – az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi jogi szabályoknak. KÖLTSÉGVETÉSI VONZATOK Javasolt költségvetés 44. Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR[17]. 45. Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 6 444 000 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében. 46. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[18]13. pontja értelmében. Kapcsolódó jogi aktusok 47. A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 6 444 000 EUR összegnek az érintett költségvetési sorba történő átcsoportosításra is. 48. A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (EGF/2014/013 EL/Odyssefs Fokas refenciaszámú kérelem) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanács rendeletre[19]és különösen annak 15. cikke (4) bekezdésére, tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra[20]és különösen annak 13. cikkére, tekintettel az Európai Bizottság javaslatára, mivel: (1) Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy az 546/2009/EK rendelet[21]szerinti, a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez. (2) Az EGAA éves maximális összege (2011-es árakon számítva) az 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR. (3) Görögország az Odyssefs Fokas S.A. vállalatnál történt elbocsátásokra[22] tekintettel 2014. július 29-én az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdése értelmében további információkkal egészített ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek. (4) Görögország úgy határozott, hogy az 1309/2013/EU rendelet 6. cikkének (2) bekezdése szerinti, az EGAA által társfinanszírozott, személyre szabott szolgáltatásokat a nem foglalkoztatott, oktatásban és képzésben nem részesülő fiatalok (NEET-fiatalok) számára is biztosítja. (5) Az EGAA-t ezért igénybe kell venni a Görögország által benyújtott kérelem alapján nyújtandó, 6 444 000 EUR összegű pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 6 444 000 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 855. o. [2] Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [3] Az 1309/2013/EU rendelet 7. cikkének (4) bekezdése alapján. [4] A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.). [5] Az EGAA-rendelet 3. cikkének a) pontja értelmében. [6] A csődeljárási kódex 99. cikke értelmében az Odyssefs Fokas SA. 2012. november 29-én a hitelezőivel szembeni védelemre irányuló kérelmet nyújtott be. [7] Görögországban a szegénységi küszöb évi 5 708 EUR/fő (egyének esetében), illetve 11 986 EUR a 2 felnőttből és 2, legfeljebb 14 éves gyermekből álló háztartások esetében. [8] http://www.inegsee.gr/wp-content/uploads/2014/07/Symperasmata.pdf [9] EGF/2010/016 ES Aragón retail. COM(2010) 615 EGF/2011/004 EL ALDI Hellas. COM(2011) 580 EGF/2014/009 EL Sprider Stores, jelenleg elbírálás alatt [10] The Original Levi’s stores (1994), Active (1996) és Gruppo T (ugyancsak 1996-ban). [11] Esprit, Mango, Façonable és Gerry Weber. [12] www.statistics.gr [13] Forrás: ILO http://www.ilo.org/global/research/global-reports/global-employment-trends/2014/WCMS_233936/lang--en/index.htm [14] Code tsdec450 [15] Forrás: ELSTAT. 2013. 4. negyedévi munkaerő-felmérés [16] Az EYSEKT látja el az EGAA irányító hatóságának feladatait Görögországban. [17] HL L 347., 2013.12.20., 884. o. [18] HL C 373., 2013.12.20., 1. o. [19] HL L 347., 2013.12.20., 855. o. [20] HL C 373., 2013.12.20., 1. o. [21] HL L 167., 2009.6.29., 26. o. [22] Az EGAA-rendelet 3. cikkének a) pontja értelmében.